open-index/open-wikipedia-markdown huggingface dataset:
Rumah Gadang Sungai Baringin

**Rumah Gadang Sungai Baringin** marupokan rumah adaik nan talatak di Nagari Sungai Baringin di Kecamatan Payokumbuah, Kabupaten Limopuluah Kota, Sumatera Barat. Rumah gadang ko talatak di tangah-tangah sawah, bagi dunsanak  nan menyukai wisata budaya makonyo sangaik dianjuakan untuak datang ka Rumah Gadang Sungai Baringin. Dirumah nan tampak rancak dan tapaliharo ko dunsanak akan basobok banyak hal –hal nan takaik jo budaya di Sumatra Barat. Ado banyak hal nan bisa kito palajari dari tampek ko, mulai dari tampek panyimpanan barang antik, alaik-alaik rumah tanggo zaman dulu, dan rumah gonjong nan didalamnyo tadapaik ruangan khusus Minang.

           Salain itu ado tampek nan acok dijadian urang untuak *pra-wedding*, bahkan dijadian tampek untuak acara baralek atau acara-acara lainnyo. Tabayangkan dunsanak batapo hikmatnyo keadaan tampek iko sahinggo acok dijadian pilihan untuak maadoan acara-acara resmi. Karano lataknyo nan barado di tangah-tangah sawah, rumah ko mambarian nuansa  sajuak dan tanang nan mambuek kito batah untuak balamo-lamo disiko, karano disiko kito indak hanyo bisa malakuan wisata indoor tatapi pamandangan outdoor-nyo indak kalah rancak pulo.

## Latar Belakang

           Bagi kawan-kawan nan suko dunia fotografi sabaiknyo datang ka wisata budayako, dan disiko ado banyak objek nan manunggu keahlian dunsanak dalam mamotret, bayiak objek nan babau alam atau kebudayaan. Satalah pueh bamain, mamotret, dan mampalajari kebudayaan Sumatra Barat kito bisa langsuang babalanjo buah tangan karano disekitar lokasi iko tadapaik tampek nan manjua oleh-oleh khas Sumatra Barat. 


## Akses Menuju ke Rumah Gadang Sungai Baringin
Rumah Gadang ko talatak di dakek Kantua Wali Nagari Sungai Baringin dan di dakek Masajik Nurul Islam, tapeknyo di jalan M.syafei, Sungai Baringin, Payakumbuah, Limo Puluah Kota. Untuak bisa mancapai tampek ko bukanlah hal nan sulik, maingek tampeknyo nan indak jauah dari pusat kota Payokumbuah. Perjalanan ko bisa dunsanak tampuah manggunokan kendaraan pribadi bahkan jo angkot. Jikok dunsanak mamulai perjalanan dari kota Payakumbuah dunsanak hanyo manghabiskan waktu 15 minik.

## Rujuakan
Sarasah Ulu Gaduik

= Aia Tajun Sarasah =

### Tampek
aia tajun ko lokasi tapeknyo ado di kaki bukik sarasah, di Koto Baru Ulu Gadut, Kelurahan Limau Manih Selatan, Padang Timur. Manampuah jarah 17 km dari Pusek Kota Padag, manjadikan Sarasah objek wisata nan cukuik dakek dari pusek kota.

### tranportasi
untuak bisa sampai ka aia tajun sarasah bisa manggunokan sapeda motor. karno jalan nan dilalui cukuik sulik dan  satapak. jadi untuak itu, paralu elok-elok untuak bisa sampai ka aia tajun sarasah ko.

### fasilitas
untuak fasilitas di aia tajun sarasah ko indak banyak fasilitas nan manarik. karno hanyo ado aia tajun nyo sajo. indak pulo ado yang manjadikan aia tajun ko untuak tampek wisata. sahinggo tampeknyo indak tarawat dengan elok.


### rujukan
Buah seri

## Batang Seri
Batang seri adolah tanaman nan tumbuh di daerah tropis, mode Indonesia ko. Tanaman ko barasa dari Filipina, tumbuhan ko mudah tumbuh ndak harus pakai pupuk. Kini ko batang seri ko banyak dipakai untuak panaduh jalan karano daunnyo rindang, batang seri ko ado buah nan biaso disabuik buah seri.

Buah seri ukurannyo ketek-ketek, katiko diambik dari batangnyo taraso lakek di tangan. Buah seri ko rasonyo manih, manganduang banyak aia, baunnyo khas tapi ndak padih di hiduang, inceknyo aluih bawarna merah atau kakuniangan. Buah seri nan masih mudo warnanyo ijau, nan alah masak warnanyo merah. Buah seri ko mudah didapekan, karano buah seri ko babuah taruih ndak bamusiman.

## Kanduangan Buah Seri
Buah seri ko ndak terkenal bana di masyarakat do, karano ukurannyo ketek-ketek ndak menarik di mato. Padohal buah ko punyo banyak manfaat untuk kesehatan, buah seri ko bisa manunrunkan paneh, maambek perkembangan sel kanker dan bisa maubekan asam urek. Salain nan disabuik tadi buah seri ko mampunyoi kanduangan nutrisi nan langkok, ado sumber gizi dalam buah ko. Dalam satiok 100 gram barek buah seri takanduang nutrisi nan langkok yoitu aia (76,3 gram), protein (2,1 gram), lemak (2,3 gram), karbohidrat (17,9 gram), serat (6,0 gram), abu (1,4 gram), kalsium (125 miligram), fosfor (94 miligram), vitamin A (0,015 miligram), vitamin C (90 miligram), jo energi (380 kj/100 gram).

## Manfaat Buah Seri
Antibiotik nan takanduang di dalam buah seri ko bisa maningkekan sistem imun  di dalam tubuh. Vitamin C paguno untuk daya tahan tubuh awak, buliah kuek. Sakik kapalo biasonyo karano peredaran darah nan indak lancar di kapalo, buah seri ko bisa malancaran peredaran darah. Dalam buah seri ko ado antioksidan yang bafungsi untuk malawan panuoan dini. Buah seri nan ketek-ketek ko kalau dimakan 9 sampai 10 buah sahari, bisa mangurangan nyeri asam urek, kalau di jus bisa mangurangan risiko cidera otot.

Umumnyo anak-anak suko makan buah seri ko, sambia mamanjek batangnyo. Mode buah-buahan lainnyo, buah seri ko bisa diolah manjadi manisan, raga-raga, selai roti, dodol, dan bisa pulo dijadian minuman. Jiko diolah mungkin buah seri ko akan lebih menarik bagi urang untuk mamakannyo.
Karupuak jangek

**Karupuak** **Jangek**  karupuak jangek adolah karupuak nan tabuek dari kulik hewan sarupo kulik jawi ataupun kulik kabau. karupuak nan di buek jo kulik hewan ko biasonyo dinamoan karupuak kulik atau rambak. karupuak jangek biasnyo dimakan jo menu utamo ataupun di makan jo lontong. ditiok daerah, namonyo babeda-beda, kalau di sumatra barat namo nyo karupuak jangek. Di sumatra barat kekhasan karupuak jangek ko taruih dijago, dengan mambuek nyo jo kulik jawi atau kulik kabau. Kulik ko diambiak di pamotongan hewan.

## Caro Pangolahannyo
angolahan karupuak jangek ko mambutuahan wakatu nan cukuik lamo. Satidaknyo mamakan wakatu baminggu-minggu. Karano kulik kabau atau jawi ko paralu di jamua cukuik lamo, dan malalui proses lainnyo hinggo bisa sampai panggorengan dan lain sabagainyo. Mangkonyo karupuak jangek ko di jua jo harago nan cukuik maha. Tapi ado juo karupuak jangek ko nan di jua di kadai-kadai ketek jo harago nan labiah murah.


### '''Mancari kulik kabau atau kulik sapi'''
Manganai pangolahannyo, langkah partamo mancari kulik kabau atau sapi di tampek pamotongan.

### '''Marandam''' '''Kulik'''
Tujuannyo adolah untuak di cuci, dibarsiahan dari darahnyo nan lakek pado kulik sampai barasiah.

### '''Marabuik''' '''Kulik'''
Kulik nan alah di barasiahan , lalu di abuih untuak mangilangan bulu-bulu nan masih ado atau nan masih malakek. Caronyo adolah jo maabuih, maangkekannyo jo pisau.

### '''Marabuih''' '''Ulang''' '''Kulik''' '''jo''' '''Mambaka''' '''kulik'''
Kulik kabau atau jawi di abuih ulang dan dibaka untuak siso dagiang nan lakek pado kulik. 

### '''Mamotong''' '''Kulik''' '''Jo''' '''Maagiah''' '''Garam'''
Proses salanjuiknyo adolah mamotong kulik nan alah barasiah. Potong kulik ketek-ketek sasuia jo salero masiang-masiang. sasudah itu agiah garam dan jamua kulik salamo saminggu.

### '''Manggoreng''' '''Kulik''' '''Jo''' '''Minyak''' '''Sayua'''
Kulik di goreng jo minyak sayua atau minyak karambia, kulik tadi di goreng satangah masak sajo. 

### '''Angkek''' '''Kulik''', '''Jamua''' '''salamo''' '''saminggu''', '''lalu''' '''digoreng'''
Satalah saminggu dijamua, proses salanjuiknyo adolah manggoreng kulik tadi. Iko adolah proses nan tarakhir nan akan mabuek kulik tagoreng sampurna. Biasonyo pangolahn kulik nan rancak, akan mambuek kulik mangambang katiko digoreng. 

Nah itulah ulehan tantang karupuak jangek khas Sumatra Barat. kalau sanak nio mabueknyo, jan lupo untuak macari kulik jawi atau kabau nan rancak yo.Mangko sanak akan mansdapek an hasil karupuak jangek.

## Rujuakan
1.http://www.apasih.web.id/kerupuk-jangek-makanan-populer-masyarakat-sumatera-barat-1362.html

2.http://ww.infosumbar.net/wisata/karupuak-jangek-makanan-ringan-khas-minangkabau/
Taman Tirta Sari dan Rumah Kurcaci

**Taman Tirta Sari dan Rumah Kurcaci Sonsang** nan talatak di Nagari Koto Tangah, Kecamatan Tilatang Kamang, Kabupaten Agam, Sumatera Barat, punyo tampek nan rancak, dulunyo tampek ko adolah tampek bawisata karano kurang dijago dek masyarakaik akibaiknyo Taman Tirtasari indak tarawaik jo indak disanangi. Taman ko dijadian sabagai tampek mancari ikan. Urang nan ado disinan bisasonyo bagotong royong untuak maambiak ikan, urang gaek jo urang mudo pai mamanen ikan. Dahulunyo Jorong Sonsang punyo carito surang katiko panjajahan jo parang PRRI. Tampek markas pahlawan nan disabuik Kompi Biruang. Pahlawan ko naik ka ateh bukik tasia untuak macaliak dima panjajah jo maagiah tau ka masyarakaik untuak sambunyi. 

Carito lainnyo taun 90-an panduduak Jorong Sonsang ko punyo karajinan nan bisa mamabantu Negara Indonesia wakatu itu. Sangaik banyak carito nan Jorong Sonsang ko, sampai ado lo carito gadih ranti.

Akhianyo masyarakaik basipakaik untuak mambukaknyo baliak Taman tirta sari nan di rasmian bukaknyo tahun 2016. Disitu bisa mambari makan ikan, karano taman tirta sari bukan bantuaknyo nan bantuak taman tapi danau buatan nan lah ada sajak dari dulu tapeknyo nan barado di kaki bukik.

## Sarana dan prasarana
Karano tampeknyo di kaki bukik mangkonyo udaranyo sajuak. Salain bisa mambari makan ikan disitu bisa jo mancaliak panorama alam, basapeda aia, mancaliak rumah kurcaci (hobbit), jo rumah pohon sambari bafoto. Ado tigo rumah hobbit nan rancak bantuaknyo nan baratokaan rumpuik, ijuiak, jo rumbia, nan indak bisa dihuni. Untuak urang gadang nan ingin mandaki di ateh bukik di ujuang danau buatan ko bisa manikmati kaindahan dari ateh sambari bafoto. rumah kurcaci ko nan tingginyo 1,5 meter dan luwehnyo 3x2 meter untuak satiok rumah kurcaci. 

Bawisata ka Taman Tirtasari masuak jo harago tajangkau karano tampeknyo nan indak di punguik pitih, bayianyo tasarah awak atau sukorela. di bukak jam  08.00 nan tutuik jam 18.00 WIB, indak ado batehan hari, dibukak satiok hari,untuak litak indak usah jauh-jauh mancari makan, karano di situ alah ado lapau. Nan jadi makanan lamak nan patuik untuak dicubo adolah karupuak mie.Di sabalah Taman Tirtasari ko lah ado pulo tampek wisata baru adolah Banto Royo.

## Rujukan
Kopi Rangkiang

Kopi Rangkiang adolah kopi itam khas dari Batusangkar, tapeknyo  dibuek di Limo Kaum  kabupaten Tanah Datar. Kopi rangkiang diolah sacaro tradisional manggunokan alok-alok nan sederhana. Kopi Rangkiang tabuek dari incek kopi Arabika nan tumbuah subua di lereng gunuang Marapi. Kopi khas urang awak ko mampunyoi raso dan aroma nan sangaik lamak sarato babeda jo kopi nan ado lainnyo. Kopi Rangkiang ko mampunyoi tekstur nan babeda katiko diseduh ampalehnyo ndak ado samo sakali. Kopi Rangkiang ko mampunyoi kualitas nan sangaik rancak, teksturnyo aluih, aromanyo wangi, sarato ndak ado dadaknyo.
Karupuak kuah

**Karupuak kuah** adalah salah satu jajanan khas dari Sumatera Barat. Karupuak kuah atau acok juo disabuik Karupuak leak. Karupuak ko banyak dijumpai di sakitaran jam gadang, ado banyak pedagang nan manjua karupuak kuah. Karupuak kuah iko tadiri dari karupuak leba nan tabuek dari singkong (bisa jo gunokan jenis karupuak lain, tapi jan karupuak nan capek lunak),kamudian diatehnyo diagiah kuah biasonyo kuah yang digunokan adolah kuah sate, kamudian diateh kuah sate tadi ditabua jo bihun nan alah digoreng. Kalau indak ado bihun goreng bisa langsuang makan karupuak yang disiram kuah sate.

## Asal mulo nama karupuak leak
Indak ado nan bisa mamastian panganan ko mamiliki namo karupuak leak, karupuak mie, atau karupuak kuah sate. Ado banyak namo dalam banyak versi, sabab jajanan barupo karupuak nan disiram kuah sate kamudian diberi mie di bagian atehnyo iko memang tersebar di babagai daerah di Minangkabau.

Rasonyo karupuaknyo nah renyah dan gurih, tatapi lamo-kelamoan karupuak akan lunak dek kuah sate nan disiramkan ka atehnyo. Konon, dinamokan karupuak leak karano ketiko mamakannyo, kemungkinan besar seseorang akan manjadi baleak atau ketumpahan kuah sate.

## Caro mambuek
Bahan dan langkok :

# Bawang putiah duo siung, bawang sirah duo siung , jahe 1 cm, lingkueh 2 cm, kunyik 2 cm, lado sirah 2 buah, merica saketek sajo(dihaluihkan)
# Daun salam, daun limau, daun kunyik,  serei (masing-masing 1 lembar).
# Tapuang bareh 5 sdm, tapuang kanji 1 sdm (diencerkan jo duo galeh aia)
# Daun bawang jo seledri diirih haluih, minyak goreng, garam, penyedap rasa secukupnya.

Cara masak:

# Angekan minyak goreng, tumih langkok jo daun langkok sampai wangi.
# Masuakkan tapuang nan alah diencerkan.
# Tambahan aia masak saketek demi saketek sambia diaduak-aduak hinggo mandapean kekentalan nan diinginkan.
# Sabalum diangkek, masukkan irisan daun bawang jo seledri, kalau suko bisa juo ditambahan bawang goreng.

## Harga

Tagantuang dari ukuran karupuak kuahnyo. Jiko di kampuang bisa  jo harago Rp.1000- Rp.2000 dengan ukuran nan biaso. Namun, jiko ditampek objek wisata bisa diharago Rp.3000- Rp.5000 per porsinyo untuak ukurannyo nan cukuik gadang.

## Galeri

## Rujuakan
Lapangan Kantin

**Lapangan Kantin** adolah salah ciek tampek lapangan tabukak di Kota Bukittinggi. Lapangan ko acok digunoan untuak kagiatan-kagiatan masyarakaik sarupo acara pesta rakyaik, panyuluahan, sosialisasi, dan Lapangan kantin acok juo digunoan untuak joging, ditambah ado juo tampek balanjo sarupo kadai-kadai makanan, dan lain-lain. Lapangan kantin ko sajatinyo banamo Lapangan Wirabraja, cuman labiah tenar jo namo Lapangan Kantin.

Lapangan Kantin ko adolah tampek yang tampak jiko awak masuak Bukittinggi lewaik jalur utamo, persis dimuko kantua wali kota lamo. Kalau pawai 17 agustus, biasonyo rami dek manjadi pusaik kegiatan. Lapangan ko kadang-kadang digunoan juo untuak konser dari band-band terkenal, sarupo NOAH, jo band-band terkenal lainnyo.

Jikok hari rayo Idul Fitri maupun Idul Adha, lapangan kantin ko digunoan juo untuak sumbayang rayo. Hampia satiok tahun sumbayang rayo dipusaikkan di lapangan kantin untuak daerah Bukittinggi. 

Kegiatan olahrahga untuak anak sakolah takadang acok juo manggunoan lapangan kantin, baiak itu dalam maambiak nilai dalam mato pelajaran olahraga, maupun lomba-lomba acok diadoan di lapangan kantin. Karano Lapangan kantin ko marupoan pusaik lapangan di Bukittinggi yang bisa dikecekan jangkauannyo mudah untuak sakolah-sakolah yang dakek jo lapangan kantin yang nyio maadoan kegiatan.

## Peristiwa Sejarah di Lapangan Kantin
Lapangan kantin pernah juo digunoan oleh Wakia Presiden partamo Indonesia, Bung Hatta, untuak maadoan apel gadang. Waktu itu tahun 1947, Balando tangah malancaran Agresi Militer I. Wakia Presiden Partamo Indonesia, Bung Hatta yang tangah barado di kampuang halamannyo Bukittinggi, barusaho mancari celah untuak manembus blokade Balando. Salah cieknyo jo mambali kapa tabang.

Bung Hatta mambantuak Panitia Pusat Pangumpua Ameh yang dipimpin samo Mr. Karim, untuak mangumpuan sumbangan, lalu inyo maadoan apel gadang di Lapangan Kantin, Bukittinggi, untuak mahimbau partisipasi rakyaik. 

## Referensi
Arai pinang

**Arai pinang** adolah kue khas Minangkabau yang taraso rapuah, badaruak, sarato baaroma minyak karambia. Kue arai pinang tabuek dari tapuang bareh, garam, sarato kapua siriah. Dulu, kue arai pinang dicetak jo cetakan alami dari bungo batang pinang, sahinggo bantuaknyo manjadi bulek pipih, sarato bagarih-garih. Tapi kini arai pinang dicetak jo sendok garapu, sahinggo labiah praktis, indak paralu mancari bungo batang pinang talabiah dahulu. Kue Arai Pinang ko biasonyo disadioan urang katiko baralek, tapi kini lazimnyo urang mambuek kue Arai Pinang ko untuak pakulek di hari rayo gadang. Bahkan kini kue Arai Pinang alah banyak dijua urang di lapau maupun di pasa jo bungkuih yang menarik. 

## Bahan-Bahan yang Digunoan
Bahan-bahan yang digunoan untuak mambuek kue arai pinang:

* 250 gram tapuang bareh
* 350 ml santan dari satangah buah karambia
* ½ sendok teh garam
* 1 sendok teh aia kapua siriah 
* Minyak goriang sacukuiknyo
* Bahan untuak sausnyo: 200 gram gulo merah, 100 ml ayia

## Caro Mambuek Kue Arai Pinang
1.     Sangrai tapuang bareh sampai kariang, kurang labiah salamo 10 minik

2.     Didihan santan, garam, ayia jo ayia kapua siriah. Tuang ka tapuang bareh saketek-saketek sambia di-aduak rato.

3.     Bulekan sagadang kaleriang masiang-masiang 5 gram, tu pipihan jo sendok garapu.

4.     Goriang dalam minyak angek jo api sadang. Goriang sampai kariang.

5.     Untuak sausnyo, abuih gulo merah jo ayia manggalagak, tu sariang. Siap tu abuih liak sampai kental. Tarakhia, banaman arai pinang, aduak, tu sajian.

## Rujuakan

# https://www.saribundo.biz/4066.html 
# https://ramadhan.kompas.com/index.php/read/2017/06/28/130000627/kudapan.khas.padang.yang.wajib.jadi.oleh-oleh?page=all#page2
# https://visitpariaman.com/ladu-arai-pinang/ 
# https://sajiansedap.grid.id/read/10757794/yuk-belajar-membuat-kue-arai-pinang-khas-minang-lezat-ini-di-rumah?page=all
Bukit Sulap

Bukit Sulap adalah salah satu objek wisata yang ado di kota Lubuklinggau, Bukit Sulap talatak di pusat Kota. Paralu diketahui bahwasannyo Lubuklinggau ko talatak  di Sumatra Selatan. 

Sabalum labiah jauh baiknyo tahu dulu  baa sih bisa banamo Bukik Sulap? Ada beberapo carito asal mulo namo Bukik Sulap. Yang Pertamo, Bukik Sulap acok bana menghilang dari pandangan mato saat pagi hari. Dek kareno puncak bukik tatutuik oleh embun pagi dan akan nampak jale pada siang atau sore hari.

Kadua, bukik akan nampak dakek jika dipandang dari tangah Kota Lubuklinggau, akan tetapi pada saat didakekan akan teraso semakin manjauh dan lama untuk tibo ke lokasi tersebut. Yang terakhir, Bukik Sulap akan nampak samo meskipun dicaliak dari berbagai sisi yang berbeda. Itulah asal usul manga bisa banamo bukik Sulap.

Bukik Sulap jugo menjadi paru-paru untuak masyarakat Lubuklinggau.  Dek kareno masih banyak pohon-pohon, indak cuma itu sajo bukik Sulap jugo mayimpan fauna. Salah satunyo yakni baruak.

Fasilitas yang ada di bukik sulap salah satunyo ado beberapo gazebo untuak wisatawan bataduh, tampek bakumpua dan menikmati pamandangan Bukik Sulap.

Ndak cuma itu Bukik Sulap ado jugo jalur untuak panjek ke puncak. Ketinggian bukik Sulap 700 mdpl dari ketinggian itu se alah bisa mencaliak hampir seluruh kota Lubuklinggau. Dan baru-baru ini ado penambahan fasilitas yaitu kereta miring dengan rel sepanjang 400 meter. Trek sepanjang 260 meter miringnya 22 derajat dan trek 140 meter miringnya 35 derajat. Tujuannyo kereta miring ko ke puncak bukik.

Semoga Uda-uda dan Uni-Uni bisa tertarik datang ke Kota Lubuklinggau dan main ke tampet-tampet wisata lainnyo.

## Rujuakan
https://m.detik.com/travel/domestic-destination/d-3485628/simsalabim-ada-bukit-sulap-di-lubuklinggau
Yusrizal KW

**Yusrizal KW** marupokan cerpenis yang ado di  yang kini bakarajo di  sabagai redaktur Sastra dan Budaya. Yusrizal KW lahia di  pado tanggal 2 November 1969. Sabagai cerpenis Yusrizal KW alah manabikan tigo kumpulan cerpen.Patamo "Hasrat Membunuh" terbitan Dian Aksara Pers Bandung, kaduo "Kembali ke Pangkal Jalan",yang katigo "Ayah,Anjing". 

Salain sabagai sastrawan Yusrizal KW marupokan pegiat literasi dan dikenal banyak managakan sanggar dan komunitas-komunitas literasi.Pado tahun 2001, Yusrizal KW managakan  yang disinan banyak malahian sajumlah penulis sastra dan jurnalis.

Yusrizal KW maabihan maso keteknyo di kampuang kelahirannyo dan menyalasaian sakolah manangahnyo di . Sahabih tamaik inyo memiliah untuak melanjutan kuliah pado  Sajumlah puisi samo cerpennyo yang dimuek di babagai media cetak di antaranyo Kompas, Republika, Media Indonesia, The Jakarta Post, Suara Pembaruan, Padang Ekspres, Singgalang, dan Haluan. Bemacam puisinyo ikuik disatoan dalam babagai antologi pusi, dan ciek cerpennyo tapiliah untuak antologi Pistol Perdamaian.

Salain itu, duo kumpulan cerpennyo, Hasrat Membunuh dan Kembali ke Pangkal Jalan, masiang-masiang alah ditabikkan pado tahun 2003 dan 2004. Pado tahun 2007, inyo mandapekan
Bukit Kaba

***Bukit Kaba*** marupoan gunung gunung barapi aktif nan talatak di Kabupaten Rejang Lebong, Provinsi Bengkulu, Indonesia.

Bukik ko marupoan ikon wisato dan juo marupoan salah satu cagar alam untuak palindungan bungo Rafflesia. Memiliki katinggian 1.938 m (6.358 kaki). Bukik ko manyuguhan pamandangan nan bagitu elok  dan juo mamliki  duo buah kawah, masing-masing  mamiliki warno nan badeda. Ciek kawah bawarno hijau dan nan ciek lai bawarno putiah kacoklatan. jika di pulau jawa ado gunung Bromo, di Bengkulu ado bukik kaba nan memiliki keindahan nan rancan dan jugo sajuak bana. 

Selain keindahannyo, bukik ko juga mampunyoi beberapo mitos nan beredar dan cukik mambuek warga sekitar mempercayai bahwa bukik ko marupoan kawasan nan cukuik angker. kabanyo Bukik mo memang dihuni dek babarapo makhluk halus nan indak kasek mato saparati MalimBagus dan Elang Barantai nan yang bertahta di puncak bukik indak hanyo itu se tapi ado juo Putri Saudari Kandang yang manjago bagian kaki Bukik Kaba. Selitar tahun 2017-an sampat tajadi sabuah peristiwa kematian misterius di bukiik ko, dima seorang Laki-laki hilang dan ditemukan didalam kawah Bukik ko dangan keadaan alah maningga. kejadian tu sampat mebjuat warga Bengkulu begitu Geger dan cameh. maka dari jiko wak ado niek untuak mandaki ka bukik ko usahoanlah wak memiliki tatakrama nan elok dan indak sambarang malakuan sesuatu. 

Untuak sampai ka bukik ko wak biso manampuah  duo jalur. Jalur nan ciek manyuguhan pemandangan hutan labek dan nan ciek lai manyuguhan pamandangan yan alah dibuek jalan aspal (alun sampai puncak). jiko wak mengambiak jalur utamo pastian wak mamakai baju dan sapatu nan aman dan nyaman salamo perjalanan. kalau wak mangambiak jalur kaduo pastian bana kendaraan yang wak pakai ndak sedang dalam keadaan nan rusak karano jalur ko masih tergolong jalur nan alun elok bana.

Namun sado panek akan terbayiakan saat wak alah tibo dipuncak bukik kaba. menikmati pamandaan nan asri, bisa lo wak calik matohari tabik, dan lain sabaigainyo. ciek lai jiko wak beruntung maka wak akan basuo jo gerombolan Siamang nan iduik bebas di sekitaran perhutanan bukik.

pada Juni 2019 lalu, Bukik Kaba masuk sebagai salah satu nominasi dalam Anugrah Pesona Indonesia @apiaward. dan jugo telah babarapo kali dilakukan penyelamatan terhadap hewan linduang nan hiduik di sakitar Bukik ko, salah satunyo yaitu Kukang.

untuak saat ko pemerintah taruih meningkatkan pambangunan wisata alam bukik kaba ko mulai dari pemaksilaan insfrastruktur nan ado dan juo nan utamo yaitu jalur menuju bukik ko. Pemerintah beharok untuak taun kamukonyo Bukik Kaba indak hanyo mendapat penghargaan di Indonesia se tapi jugo dapek bermacam pengharagaan dari Internsional sehingga Bukik kaba akan bana-bana menjadi ikon wsata nan mampu bersaing dikancah Internasional.

sumber : 
https://pheinemo.com/gunung-kaba-wisata-alam-bengkulu-yang-penuh-misteri
https://instagram.com/dutabukitkababengkulu?igshid=ivdh3yf41jix
https://travelingyuk.com 

sumber dari wawancara Online WA dengan salah satu keluarga korban yang meninggal di bukit kaba
Tugu Polwan Bukittinggi

**Monumen Polisi Wanita,** atau **Tugu Polwan** adolah sabuah tugu nan dibangun untuak mamparingati lahianyo kasatuan polisi wanita nan partamo di Indonesia. Polisi wanita partamo kali lahia di Kota Bukittinggi, Sumatra Barat, nan ditandoi jo diresmiannyo Sakolah Polisi Wanita partamo nan barado di Bukitinggi. Tugu polwan ko dibangun dan diresmian pado tanggal 27 April 1993 samo Kapolri Jendral Pol. Barusman. Tugu iko talatak di Jl. Jendral Sudirman, Bukittinggi.

## Latar Balakang Tagak
Ditagak an atas permintaan dari organisasi padusi sasudah maso kemerdekaan untuak managak an organisasi kepolisian untuak padusi karano dalam pemeriksaan ndak mungkin dikarajoan jo laki-laki yang ndak muhrim

## Namo Perwira Patamo Sasudah Tagak

# Ny. Nelly Padma Situmorang
# Ny. Mariana Mufti
# Ny. Djasarainar Husein
# Ny. Rosmalina Pramono
# Ny. Rosnalia Taher
# Ny. Dahniar Sukotjo

## Parubahan Monumen
Samanjak dibagun pado tahun 1993, baru duo kali dilakuan parubahan skala ketek pado tahun 1994 samo 1996 dan pado tahun 2015 dilakuan renovasi gadang dengan harok bakal jadi ikon Kota Bukittinggi nan kaduo sasudah jam gadang. Biaya parubahan ko indak manggunokan APBD, melainkan dapek dari sumbangan dari polwan-polwan se Indonesia. Hal nan dirubah pado tahun ko yaitu manambah patuang polwan dari perunggu jo babarapo pilar jo atok rumah gadang. 

## Rujuakan
Kuburan Panjang Pariangan

**Kuburan Panjang** Tantejo Gurhano marupokan sabuah makam tuo nan panjangnyo labiah kurang 25 meter jo lebar 1,2 meter. Namun, ukuran tasabuik 25 dapek babedo-bedo apabilo diukua barulangkali sahinggo indak akan samo panjangnyo, itulah nan manjadi kaunikan dari kuburan panjang ko. Tantejo Gurhano dipicayo sabagai tokoh arsitektur partamo rumah gadang. Kasaluruhan ukuran situs cagar budayo Kuburan Panjang ko adolah 25,5 meter x 7 meter  talatak di tapi jalan utamo Pariangan, sahinggo sangaik mudah untuak mancarinyo. Tadapek  anam pohon kamboja nan  ditanam di ateh makam sahinggo mambuek tanah di ateh makam tasabuik manjadi taduah. Sabalah timur bagian kawasan makam iko tadapek kursi batu nan disusun salapan buah nan manandokan jumlah niniak mamak nan salapan (ninik mamak yang delapan), tampek tasabuik disabuik jo balai panjang.

Di lokasi ko juo tadapek tumpuakan tanah nan tingginyo labiah kurang 2,1 meter jo diameter 10 meter, tumpuakan tanah ko dipicayo sabagai galian dari makam tasabuik nan akhirnyo dipagunokan sabagai tampek pamujaan dewa wakatu itu. Dipuncak tumpuakan tanah tasabuik tadapek sabuah batu nan marupokan candi nan paliang lamo nan tadapek di Pariangan, Kabupaten Tanah Datar.

lokasi  kuburan panjang ko juo sangaik barasiah jo sajuak karano ditumbuhi dek padang rumpuik ilalang nan ditanami batang-batang nan taduah sahingo taliek kaeksotisan. lokasi ko rami dikunjungi dek wisatawan walaupun hanyo jo mangabadikan gambar atau poto. Jadi, nan ingin bakunjuang ka nagari  budayo iko jan lupo singgah ka kaburan panjang ko. kuburan panjang ko harus dijago kabarasihanyo jo haruih dirawek untuak ganarasi salanjuik supayo dapek manggali ilmu nan bakaitan jo budayo nan lah lamo dari niniak moyang.Dikawasan wisata budayo kuburan panjang ko juo tadapek prasasti ; prasasti Batu Basurek, Kubu Rajo dan lain sabagainyo, disinan juo tadapek pamandian ayia angek , jo masajik (mesjid) tuo Pariangan atau namo lain masajik Ishlah Pariangan.

## Rujuakan
Pantai Kata

**Pantai Kata** barado di Kota Pariaman Sumatera Barat, talatak di salatan Kota Pariaman, pantai ko mambantang di Desa Taluak jo Kalurahan Karan Aur.  Deretan pasia putiah nan laweh manghampar, aia lauik barasiah jo janiah kabiru-biruan sarato deretan pohon pinuih. Namo "Kata" barasal dari duo daerah nan saliang badakek-an, yaitu Karan Aur jo Taluak.  

Subalah utara pantaiko ado deretan pohon cemara nan rindang jo ayunan sarato tampek duduak nan warna-warni dan  kamudian ado Tugu Ikan Situhuak. Ikan Situhuak adolah janih ikan nan acok dijumpoi di parairan lauik Pariaman dan menjadi konsumsi untuak mambuek ragam makanan, salah satunyo adolah sala dan dinamokan sala lauak (ikan) situhuk. 



## Keadaan Pantai

Pantai kata mampunyoi pasia putiah nan tabantang laweh ditapian pantai, aia lauik nan barasiah sarato janiah kabiru-biruan. Salain itu, di pantai kata banyak tadapek batang pinus atau dapek disabuik hutan pinus.


## Fasilitas
Ado banyak fasilitas nan tadapek di Pantai Kata, diantaranyo: rumah makan, wc, mushola jo *cafe-cafe* nan talatak di tapi pantai. Indak hanyo itu, di pantai ko tadapek arena untuak bamain jo taman ayunan, *water sport*, sarato ado tugu ikan situhuk. Kalau untuak bamalam, pantai kata alah manyadiokan *home stay, cottage, guest house*, juo alah ado hotel.


## Rute Manuju Pantai Kata
Manuju pantai kata dapek malalui onda, oto, maupun kareta api. Jikok dari padang, bisa naiak kareta api Sibinuang, turun di stasiun pariaman, tu ikuik arah nan manunjuakan ka pantai kata.  Kalau pun naiak oto maupun onda bisa mangikuti panunjuak nan ma arahkan ka pantai kata. Tampek wisata ko talatak di Teluk Karan Aur, Kota Pariaman, Sumatera Barat. Dari pulau Sumatera, jalan partamo nan harus di tampuah adolah Bandara Minangkabau nan bajarak 27 km atau mambutuahkan wakatu sakitar 45 minik. Setelah kalua Bandara bisa belok tajam ka kiri manuju jalan Olo Bangau. Kamudian, belok ka kanan manuju jalan Ketaping. Salanjuiknyo, masuak ka Jl. Syeikh Burhanuddin. Ikuik jalan jo papan patunjuak nan ka mangarah manuju ka Pantai Kata Pariaman. 

Kalau dari Kota Padang, bisa naiak Kareta Api Sibinuang nan harago 5 ribu rupiah tu turun di Stasiun Pariaman. Salanjuiknyo gunokan ojek atau kandaraan pribadi nan waktu tampuah hanyo 10 minik nan jarak 3 km. Ikuikan babarapo papan patunjuak nan ado disiki. Sasudahtu, tibo di objek wisato nan manjadi kabanggaan musarakaik Pariaman.

## Rujuakan
Bakwan

**Bakwan** iolah makanan yang tabuek dari tapuang yang dicampua jo sayua jo bumbu lainnyo. Digoreng jo minyak angek yang mambuek bakwan punyo cito raso lamak. Bakwan dipicayo asalnyo dari cino, diambiak dari kato "bakwan" yang mano Bak artinyo dagiang. diyakini dulu Bakwan tabuek dari dagiang jo tapuang yang digoreng. hal Hal iko sarupa jo makanan lain yang mamiliki asal yang samo kayak Bakpao (Roti isi Dagiang), Bakso (Bola Dagiang), Bakmi (Mie Dagiang), Bakpia (Kue dagiang kacang hijau), Bacang (Makanan Dagiang Cacah).
Didalam bakwan biasonyo ado macam-macam sayuran, akan tetapi tadapek variasi lain yaitu bakwan udang yang manggunoan udang utuh yang digoreang jo adonan terigu. Karano kemiripannyo, istilah 'bakwan' jo 'perkedel' sering kali dipatukaan, misalnyo bakwan jaguang bisa dapek disabuik perkedel jaguang. 

Manikmati bakwan dapek manjadi lauak saat makan nasi atau juo manjadi kudok an untuak santai dilangkok an jo lado kutu.

Pado saat tajadi perdagangan dan patukaran budaya di Indonesia, resep makanan juo saliang babaua sahinggo mampangaruhi masakan tradisional sangkek itu. panggunoan kato Bak sendiri sampai kini masih digunoan maskipun Bakwan indak lai barisi dagiang / udang.

Ado juo pandapek bahwa Bakwan iyolah namo lain dari Bakso, jiko dipahami arti kato "bak" iolah dagiang sedangkan "wan " bararti bulek jadi Bakwan artinyo dagiang bulek. sedangkan Bakso arti kato pado "bak" iolah dagiang jo "so" iyolah dibuek bulek. Jadi Bakso artinyo dagiang yang sedang dibuek bulek. Contohnyo panggunoan kato bakwan untuak bakso iyolah Bakwan Malang. inyo bapandapek panyabuikan kato Bakwan pado gorengan bala bala ko iyolah salah kaprah yang lamo digunoan oleh masyarakaik.
Puncak Mandiangin

**Puncak Mandiangin**  marupokan tampek wisata yang ado di Sumatera Barat di wilayah di Nagari Kampuang Tanjuang Koto Mambang Sungai Durian  Kecamatan Patamuan.  Puncak Mandiangin ko telah menjadi tampek wisata yang populer bana.  Objek Wisata ko manyadioan pemandangan yang rancak.  Objek wisata ko talatak di ketinggian yang manyadioan pemandangan lingkungan pedesaan yang identik jo rumah, musajik, sawah dan pegunungan. Di Puncak Mandiangin iko bisa mambuek  siapa saja  yang tibo  akan terpikat jo keindahan alam yang ado. Puncak Mandiangin ko marupokan tampek wisata yang tamasuak tampek wisata baru di Padang Pariaman.



## Rujuakan
Pulau Belibis

## Pulau Belibis
Pulau Belibis adolah kawasan wisata alam jo taman rekreasi keluarga di Desa Kampuang Jawa , Kecamatan Tanjung Harapan , Kota Solok , Sumatera Barat , Indonesia . Tujuan iko marupoan salah satu objek wisata tanamo Kota Solok, manggabuangan kaindahan alam jo fasilitas bamain jo pandidikan.

## Lokasi dan Akses
Pulau Belibis labiah kurang ±3 km dari pusek Kota Solok dan dapek ditampuah labiah kurang 7 minik jo kandaraan. Manuruik Dinas Pariwisata Kota Solok, wakatu pajalanan dari pusek kota manuju tujuan iko labiah kurang ±10 minik.

## Sijarah dan Nama
Namo Belibis barasa dari kanyataan baso buruang grouse dulunyo hiduik sacaro malimpah di danau di daerah ko. Namun, dek parubahan ekosistem, buruang-buruang ko kini sulik dicari.Manuruik Kampuang Jawa, kawasan Pulau Belibis alah tanamo sabagai tujuan wisata sajak taun 1980-an.

## Fasilitas dan Daya Tarik
Pulau Belibis mampunyoi laweh labiah kurang 4 hektar jo konsep taman alam. Fasilitas jo wahana nan tasadio, Danau sarupo ado “pulau” nan bagunduak di tangahnyo. Taman Pramuka nan bisa digunoan untuak outbound kalua atau bakemah.Sepeda aia (sampan itiak), bola aia, musang tabang jo kudo, untuak anak-anak Kawasan mamanciang di tapi danau.Jam operasi bukak sahari-hari dari pukua 6:00 pagi sampai 6:00 sore.Biaya: indak ado biaya masuak, tapi pangunjuang mambayia parkir (sakitar Rp. 3.000 untuak onda, Rp. 5.000–10.000 untuak oto) jo sewa oto (misalnyo Rp. 10.000 untuak babarapo pamainan).

## Pangambangan dan Pangakuan
Pulau Belibis alah dinyatoan sabagai salah satu Destinasi Wisata Unggulan (DTW) dek Dinas Pariwisata Kota Solok.Pamarintah Kota Solok sadang marevitalisasi kawasan iko, tamasuak maaspal halaman, kabun bungo, jo manambah objek wisata baru sarupo kubah buruang, aia mancua, jo tampek glamping.

## Tantangan dan Rekomendasi
Walaupun fasilitasnyo cukuik langkok, ado saran dari pangunjuang untuak spot foto nan labiah manarik untuak manambah daya tarik wisata.

## Rujuakan
Kusia bendi

**Kusia Bendi** iyolah salah satu karajo nan mangandalan Kudo sabagai panggaraknyo. dengan samakin maju nyo zaman, minat urang untuak naiak bendi pun makin hari makin kurang. Sahinggo baimbas sarato manyuliakan ekonomi para kusia bendi sabagai sarana transportasi tradisional nan ado di Kota Padang. Puluahan tahun nan lalu, bendi ko pernah manjadi transportasi favorit di kota Padang.

Jaan kan untuak manjadi transportasi umum, bendi kini manjadi transportasi budayo jo wisata. Kini bendi labiah acok disewa jo panumpang nan nio mancaliak rancaknyo sarato kaindahan pantai Padang.  

## Referensi
Danau Biru Sawahlunto

**Danau Biru Sawahlunto** adolah tampek wisata nan baru-baru ko manjadi tampek nan acok di datangi oleh kaum mudo untuak pai bafoto. Talatak di Parambahan, Kecamatan Talawi, Sawahlunto nan dahulunyo adolah tampek tambang. Ado banyak bakeh galian tambang batu baro. Lubang bakeh galian ko manjadi bantuak kuali gadang nan kamudian tarisi aia. Lamo-lamo manjadi bantuak ganangan jo manjadi sabuah danau. Aianyo nan bawarna biru marupokan hasia pantulan cahayo matohari ka dasar danau, sahinggo manciptakan efek nan manawan. Siso-siso tambang di lokasi ko masih talihek jaleh dari gunuang batu nan mangalilingi danau. Batu-batu jo batang kayu nan ado di sakitar danau maagih pesona surang bagi mato nan mancaliak. Masyarakek satampek manyabuik namo Danau Biru ko dengan namo Danau Bacan atau Danau Tomosu. Kota Sawahlunto sajak dululah tasabuik sabagai panghasil batu baro nan agak banyak.

Lokasi ko bajarak sakitar 13 kilometer dari tangah kota Sawahlunto. Manuju jalan kasiko sangaik payah, mangko di saranan untuak pakai sepeda motor, karano jalannyo yang alun di aspal jo ba batu-batu. Danau Biru Sawahlunto ko masih tagolong cukuik baru jo alun banyak urang nan tau kabaradoannyo. Mulo dari banyaknyo nan tau karano ado saurang nan bafoto jo manyabaannyo di sosial media. Satolah tu banyak wisatawan nan tatariak untuak mangunjungi Danau Biru ko sampai kini. Karano di lokasi ko memang mampunyoi pamandangan nan rancak untuak bafoto. Latar balakang Danau Biru ko manghasilkan foto nan unik jo rancak untuak di jadian momen nan baharago.

Karano pangunjuang nan datang tarui batambah sahinggo Kapalo Dinas Pariwisata jo Kebudayaan Kota Sawahlunto bajanji untuak mampaelokan sarano jo prasarano supayo para wisatawan dapek liburan dengan tanang. Disampiang tu masyarakaik satampek juo ikuik mambantu supayo pangambangan Danau Biru ko untuak kamukonyo bajalan labiah elok. 

## Rujuakan
Laki-laki di Minangkabau

**Laki-laki di Minangkabau** sangaik baparan pantiang dalam manjago harato pusako kaumnyo. Anak laki-laki yang alun manikah baparan sabagai kamanakan nan harus baraja kapado mamaknyo tantang caro mamimpin kaluarga jo sukunyo. Anak laki-laki nan alun manikah tingganyo di Surau, karano di Rumah  Gadang indak ado biliak untuak laki-laki, hanyo padusi nan punyo hak ateh biliak di Rumah Gadang. 

         Di surau anak laki-laki diajaan mampadalam ilmu agamo jo pangatahuan adaik, laki-laki Minang nan alah mampunyoi pangatahuan dianjurkan marantau untuak mamelokan ekonomi kaluarga jo maso depannyo. Laki-laki Minang nan alah patuik untuak manikah alah sewajarnyo mancari padusi untuak ka dijadian bini. 

## Peran laki-laki di Minangkabau

### Sabagai Ayah
  Laki-laki nan alah manikah atau alah bakaluarga harus batangguang jawab panuah ka anak jo bininyo, sarato maajaan tantang kahidupan nan sasuai jo nilai-nilai agamo sarato adaik Minangkabau.  

### Sabagai [[Urang Sumando]]
  Sumando bararti suami nan tingga dirumah bininyo. Sabagai urang Sumando lelaki Minang haruslah sangaik bahati-hati, karano posisinyo dirumah kaluarga bininyo hanyo sabagai tamu. Layanan kapado Sumando bak cando *manantiang minyak panuah* nan mukasuiknyo, Sumando harus dijago parasaannyo supayo indak tasingguang.

#### Ado ampek macam panilaian ka Sumando :

*    *Sumando bapak paja* : Sumando nan hanyo batingkah sabagai pajantan sajo, nan indak mampadulian kahidupan jo kaadaan bininyo. 
*   *Sumando kacang miang* : sumando nan hanyo mambuek rusuah atau kakacauan dirumah bininyo. 
*    Sumando lapiak buruak : Sumando nan suko maabiahan harato bando bininyo. 
*    Sumando niniak mamak : sumando nan bisa tampek lawan baiyo. 



### Sabagai Mamak
Hubungan antaro mamak jo kamanakan adolah hubungan antaro seorang laki-laki jo anak saudara padusinyo. Nan dikatokan mamak adolah saudara laki-laki dari ibu, sadangkan kamanakan adolah anak dari saudara padusi. Mamak baparan sabagai pamimpin jo tampek baraja samo kamanakannyo mulai dari lingkuangan nan paliang ketek adolah rumah, kaum, kampuang jo lingkuangan nan paliang gadang adolah nagari. Dalam mambimbiang kamanakannyo mamak mampunyoi duo fungsi pokok

* kapado kamanakan nan padusi, bimbiangan persiapan untuak manyambuik *warih bajawek* jo persiapan untuak malanjuikkan katurunan. Nan dimaksud *warih bajawek* adolah pamahaman-pamahaman nilai sosial nan manampekkan padusi sabagai nenek sarato ibu nan akan mangasuah katurunanyo kelak.
* kapado kamanakan nan laki-laki, bimbiangan persiapan untuak *pusako batolong* adolah baparan sabagai panunjang jo pangambangan sumber-sumber kahidupan sanak saudaranyo, tarutamo saudaro padusinyo karano akan malanjuikkan katuruan.

### Sabagai Panghulu
    Panghulu adolah Andhiko atau rajo dari kamanakannyo nan bapungsi sabagai kapalo pamarintah jo manjadi pimpinan dalam maatur kaumnyo. Nan disampaikan dalam papatah *kamanakan barajo ka mamak, mamak barajo ka panghulu, panghulu barajo ka nan bana, nan bana tagak sandirinyo.*
Kota Padangsidempuan

**Kota Padangsidimpuan** (diijo pulo: *Padangsidempuan*) adolah sabuah kota di Provinsi Sumatera Utara, Indonesia. Kota Padang Sidempuan marupokan kota paliang gadang di wilayah Tapanuli. Kota ko tanamo jo sabutan *Kota Salak* dek di kota ikolah urang-urang parak salak nan dari Kabupaten Tapanuli Selatan (nan di sakaliliang kota ko), utamonyo nan dari kaki Gunuang Lubukraya, manjua hasia panennyo.

## Sijarah
Namo kota ko barasa dari *Padang na dimpu* (*padang*: hamparan laweh; *na*: nan; *dimpu*: tinggi) nan aratinyo "hamparan rumpuik laweh nan talatak di tampek nan tinggi". Pado zaman daulu daerah ko marupokan tampek singgah urang-urang niago dari baragam tampek, padagang ikan jo garam dari Sibolga - Padang Sidempuan - Panyabungan, Padang Bolak (Padang Lawas Utara) - Padang Sidempuan - Sibolga.

Sairiang pakambangan zaman, tampek singgah ko samakin rami nan kudian manjadi kota. Kota ko dibangun partamo kali sabagai benteng pado taun 1821 dek pasukan Pidari nan dipimpin Tuanku Lelo. Benteng ko mambantan gdari Batang Ayumi sampai ka Aek Sibontar. Siso-siso benteng paninggalan Parang Pidari kini masih tasuo, walau alah indak tajago sacaro baiak. Salah satu pangaruah pasukan Pidari di kota ko yaitu agamo nan banyak dianuik panduduak satampek , yaitu Islam.

Pado zaman Balando, kota ko dijadikan pusek pamarintahan dek Balando untuak wilayah Tapanuli. Paninggalan bangunan Balando masih bisa tasuo kini, co kantua pos kota Padang Sidempuan.

## Panduduak

### Agamo
Mayoritas panduduak kota Padang Sidempuan baragamo Islam, dan sabagian lainnyo baragamo Kristen, Katolik dan Buddha. Manuruik Sensus 2010, panduduak nan baragamo Islam bajumlah 89.95%, Kristen: 8.94%, Katolik: 0.46%, Buddha: 0.35%, dan lainnyo: 0.29%.

### Etnis

Sabagai kota paliang gadang di Tapanuli, Padang Sidempuan marupokan kota patamuan tigo etnis di Sumatera Utara, yakni Angkola, Mandailing, dan Batak Toba. Salain itu dalam jumlah gadang ado pulo etnis Jawa jo Minangkabau. Kahadiran urang-urang Jawa di Padang Sidempuan dipakirokan sajak taun 1970-an sangkek pambangunan Jalan Raya Lintas Sumatra. Sadangkan urang-urang Minang, alah marantau ka Padang Sidempuan sajak maso Parang Pidari. Sabalun maso kamardekaan, banyak ulama jo guru asa Minangkabau nan maaja di kota ko.

## Rujuakan

## Pautan lua
*  Situs web resmi Sumatra Utara
*  Apa Kabar Sidimpuan Online
Palasik

Manuruik picayo urang Minang, palasik samo jo makhluk gaib. Asa palasik dari manusia nan punyo ilimu itam tingkek tinggi. Ilimu itam dipacayo basipek turun-tamurun. Jikok urang tuonyo urang palasik anaknyo ka manjadi palasik jo.

Kabanyo, makanan palasik iyolah anak bayi nan masih iduik jo anak bayi nan alah maningga. Palasik mananggaan kapalonyo atau badannyo katiko mancari makan. Palasik nan malapehan kapalonyo disabuik jo palasik kuduang.

Palasik ado tigo :

# Palasik pamakan bayi urang nan sadang manganduang, palasik ko indak sacaro lansuang mamakan bayi nan nyo incar, inyo cukuik jo marasok-rasok paruik amak-amak nan sadang manganduang, anak nan di dalam paruik tadi maningga katiko alah lahia.
# Palasik nan suko maisok darah anak-anak jo bayi nan baru lahia, jikok ado anak nan mandadak sakik ndak tau panyabeknyo itu alah pasti ulah palasik. Kok indak capek diubek, anak tu abih darahnyo tu maningga.
# Palasik kuduang, palasik ko palasik nan mamutuih kapalo dari badannyo, tapi masih mambaok bagian badan nan lain, co jantuang, hati, tu organ dalam nan lain. Biasonyo sabalum mamutuih badannyo, badan bagian bawahnyo disuruakan.

Manuruik carito, urang palasik di siang hari tatek jo samo jo manusia nan lainnyo. Palasik babaua jo saliang kenal jo urang nan ado di lingkuangannyo. Ado mitos nan mangecekan urang palasik ko punyo ciri-ciri, nan partamo urang palasik indak punyo lubang antaro bibia jo iduangnyo, nan kaduo urang palasik manutuik lihianyo supayo ndak nampak bakeh sambuangan kapalo jo badannyo.

Dicaritoan pado sangkek dulu, jikok ado suatu nagari atau kampuang nan mandadak kayo rayo, ado nan mangecekan urang tu kayo rayo dek palasik. Masyarakaik yakin urang palasik tu kayo dek ilimu itam nan nyo pakainyo. Kecek urang, kok ado urang nan baparangai palasik basobok jo anak nan baumua di bawah tigo taun, bia pun anak itu digendong urang tuonyo, biasonyo urang palasik maagah jo mancaliak anak tu jo mangijokan mato, kok nyampang anak tu manangih taibo-ibo, barati itu alah takanai dek urang palasik. Biasonyo anak nan kanai palasik ko paliang banyak nan maningga, tapi jikok anak alah takanai  dek urang palasik, ado panangkanyo. Panangka nan partamo, urang palasik indak suko jo baun bawang putiah, bawang merah, daun salasiah, dan lainnyo nan diagiah ka ubun-ubun anak. Panangka nan kaduo, jikok basobok jo urang nan dicurigai palasik, kok dapek lansuang agiahan anak tadi sambia mangecekan "iko anak atau iko cucu".
November 2019

## Kajadian
### 1
* Lomba pacu sapeda internasional di Sumatera Barat, **[[Tour de Singkarak|Tour de Singkarak 2019]]**, resmi dimulai dan untuak partamo kalinyo rute pacuan sampai ka Jambi. (''Detik'') (*[https://www.antaranews.com/berita/1142956/pebalap-dari-24-negara-berlaga-di-tour-de-singkarak-2019 Antara]*)
Bukik Bulek Taram

**[[Bukik Bulek Taram]]** merupakan objek wisata nan talatak di Kanagarian Taram, Kabupaten Limo Puluah Kota, Sumatera Barat. **Bukik Bulek** ko berjarak 11,5 KM dari kota Payakumbuh. **Bukik Bulek** ko merupakan sabuah bukik nan unik karena batu nan babantuak bulek, puncaknyo manonjol, dan sabana terjal. Bukik ko tagak sorang di tangah. Di kaki bukik ko tadapek **bantangan tanah** nan **lueh** jo **rumpuik-rumpuik** nan data.

Lokasi ko alun takelola dengan elok sadonyo, alun punyo fasilitas wisata nan ado di objek wisata ko, sahinggo masih merupakan potensi wisata alam nan bisa dikambangan sebagai asset wisata di daerah sekitar tu. **Bukik Bulek Taram** dikaliliangan dek rawa-rawa nan banyak ikannyo. Bagi nan suko **mamanciang**, biasonyo hari libur banyak urang nan pai **mamanciang** di rawa-rawa nan banyak ikan ketek-keteknyo. Biasonyo urang pai ka situ untuak basantai, malapeh panek, dan udaro di situ sajuak bana.

Namo **Bukik Bulek** ko diambiak dari bantuaknyo yang bulek, di puncaknyo saketek lonjong. untuak mancapai ka ateh bukik tu memamng mambutuahan tanago dan karingek nan banyak. Nan rancaknyo, di puncak bukik tu tadapek tanah lapang, luehnyo salueh lapangan bola. dek karena itu banyak urang bakemah di sinan.

Konon katonyo, Bukik Bulek taram ko dikaluaan dari bakeh pacahan 7 buah batu nan ado di Nagari Taram.

Kalau sadang baruntuang, di sinan bisa nampak **buruang belibis** bawarna itam. Buruang tu lalu-lalang **mangaliliangi Bukik Bulek Taram** tu. Jumlahnyo pun sampai ratuihan. Buruang tu biasonyo cari ikan ketek untuak dimakannyo di rawa-rawa sekitar sinan.

#### Rujuakan
Musajik Kapitan Keling

**Musajik Kapitan Keling** (bahaso Melayu nyo: Masjid Kapitan Keling, Tamil)  adolah musajik nan dibangun pado abaik ka-19 dek padagang Muslim India di George Town, Penang, Malaysia.  

## Sijarah
Musajik iko marupoan bangunan Muslim partamo nan didirian di kota Penang, nan dibangun kiro-kiro pado taun 1800-an.  Cauder Mohuddeen Merican disabuik-sabuik sabagai pandiri musajik sarato jo pamimpin kaum Chulias. Pado taun 1801 Sir George Leith, nan katiko itu manjabaik sabagai Gubernur Penang, manunjuak saurang pamimpin Muslim India nan nan paliang tanamo, Cauder Mohudeen, sabagai Ketua masyarakaik “Keling” India Selatan. Gubernur ko maagia sabidang tanah kapado masyarakaik “Keling” nan di pimpin dek Cauder Mohudeen  untuak mambangun musajik di subalah salatan Jalan Malabar (Jalan Chulia). Cauder Mohudeen (lahir sekitar tahun 1759) adolah saurang mandor kapa dari Porto Novo, nan dek urang Tamil disabuik Paringgipettai atau juo Muslim Mahmudbandar, salain tu urang-urang nan barado di bagianr selatan Pondicherry di India, manyabuiknyo jo gala sabagai 'Kapitan Kling'. 

"Keling" adolah istilah Melayu untuak urang-urang India, katiko itu diangga tapandang sabalah mato, namun prasangko streotip buruak tasabuik ilang pado katiko  Musajik tasabuik dibangun. "Kapitan" adolah pawakilan dari komunitas India, sarupo jo "Kapitan Cina" untuak komunitas Cino.

## Latak Musajik
Musajik ko barado di suduik Jalan Buckingham (* Lebuh Buckingham *) jo Pitt Street (* Jalan Masjid Kapitan Keling *). Musajik ko menjadi pusek basajarah dek umaik islam, salain itu bangunan iko marupoan bagian dari Situs Warisan Dunia. Kabaradoan musajik iko tapek di tangah-tangah lingkungan masyarakaik Muslim Tamil nan mandiami kota tasabuik,

## Bangunan Musajik
Renovasi nan dikarajoan pado taun 1930 mambuek panampilan Masajik Kapitan Keling labiah rancak dibandiang jo desain sabalumnyo karano dianggap indak rancak. Sasuai jo tradisi, musajik iko indak dibangun ulang baliak, namun hanyo dipalaweh. Di antaro karajo nan dilakuan untuak renovasi ko yaitunyo manambah tinggi aula nyo, pabaikan sistem ventilasi atau kalua masuak udaronyo, sarato jo mambuek atau manambh jedela bia labiah banyak cahayo alami nan masuak ka dalam Musajik. Eksterior Musajik ko bawarna kuniangan lunak samintaro interiornyo mampunyoi lantai ba marmar putiah dan langik-langik nan tinggi. Tonggak-tonggak interiornyo dibantuak sarupo sarangkaian langkuangan sapatu kudo, dimahkotai jo lapisan nan banamo King Edward. Bangunan jo interiornyo dihiasi jo dekorasi geometris, karano dekorasi manyarupoi manusia jo binatang dilarang dalam Islam didalam sabuah Musajik.

## Rujuakan
Ale-ale apam

**Ale-ale apam** adolah makanan khas dari Silungkang, Sawahlunto. Ale-ale apam, bantuaknyo hampia samo jo sarabi. Tapi, indak mamakai kuah santan sahinggo rasonyo babeda. Makanan iko dapek dimakan dek siapopun, mulai dari anak ketek sampai urang tuo. Bahkan banyak perantau dari Sawahlunto mamasan ale-ale apam iko untuak makanan hidangan saat ado acara di kota perantauannyo.

Bahan nan digunoan untuak mambuek ale-ale apam adolah bareh putu, gulo jawa, aia karambia, jo pandan. Untuak mamasaknyo paralu wakatu 5 jam manggunoan alat khusus. Ale-ale apam iko banyak dijua katiko pagi hari, mulai dari subuh jam 6 pagi, sarato dijadian untuak makan pagi masyarakaik satampek. Ale-ale apam ko dijua sahargo 5 ribu untuak 4 ale-ale apam.

## Rujuakan